Centrele de vaccinare Covid ale MApN vor fi deschise pentru toată populația din etapa a III-a.
Centrele militare vor fi deschise şi pentru public, a anunţat Vlad Voiculescu. Vestea vine după ce Nicolae Ciucă a anunţat verificări la centrele MApN. Ministrul Apărării vrea să afle dacă au fost imunizate persoane neautorizate.
În curând vor exista mai multe centre de vaccinare pentru publicul larg. Asta după scandalul care a izbucnit recent şi care a dus la o investigaţie condusă de Ministrul Apărării. Datele publicate recent de Ministerul Sănătăţii arătau că la centrele de vaccinare ale MApN au fost imunizate persoane care nu îndeplineau condiţiile necesare.Nicolae Ciucă a anunţat o investigaţie după ce un general şi-a vaccinat copilul. De acum însă, oricine se va putea imuniza la centrele MApN. Ministrul Sănătăţii, Vlad Voiculescu, a făcut anunţul pe Facebook. Astfel persoanele din etapa a treia care se vor putea programa de miercuri vor avea mai multe variante din care să aleagă.